laion/Wikipedia-Exotic huggingface dataset:
צ'יץ' וצ'ונג

צ'יץ' וצ'ונג (באנגלית: Cheech & Chong) הוא שם הבמה של צמד השחקנים צ'יץ' מארין וטומי צ'ונג, שפעל בעיקר בין 1971-1985, בעידן תנועות היפים ואהבה חופשית. סרטיהם עסקו בהרפתקאות שעברו כהיפים, ובנושא צריכת המריחואנה. הצמד נפרד בשנת 1985, ובשנת 2002 התאחדו השניים שוב. אחד השירים המוכרים שלהם הוא Basketball Jones משנת 1973. מדיה וקבצים בנושא צ'יץ' אנד צ'ונג בוויקישיתוף אתר האינטרנט הרשמי של צ'יץ' וצ'ונג צ'יץ' וצ'ונג, ברשת החברתית פייסבוק צ'יץ' וצ'ונג, במסד הנתונים הקולנועיים IMDb (באנגלית) צ'יץ' וצ'ונג, באתר ספוטיפיי צ'יץ' וצ'ונג, באתר Last.fm (באנגלית) צ'יץ' וצ'ונג, באתר AllMusic (באנגלית) צ'יץ' וצ'ונג, באתר MusicBrainz (באנגלית) צ'יץ' וצ'ונג, באתר Discogs (באנגלית) צ'יץ' וצ'ונג, באתר Songkick (באנגלית) ניר נתן, גלגול לאחור, באתר ynet, 20 בספטמבר 2008 צ'יץ' וצ'ונג., צ'יץ וצ'ונג חוזרים, באתר nrg‏, 13 בפברואר 2005 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
שריר התאומים העליון

שריר התאומים העליון (TA: Musculus gemellus superior) הוא אחד משרירי העכוז העמוקים. שרירי התאומים (העליון והתחתון) צמודים לשריר הסותם הפנימי ויחד איתו הם מסובבים את הירך לכיוון חיצוני כאשר הירך במנח פשיטה, מרחיקים את הירך כאשר היא במנח כיפוף ומייצבים את עצם הירך במרחשת במפרק הירך. שריר התאומים העליון מתחיל את דרכו מקוץ השת של עצם השת. חלקו המרוחק נאחז בפן התיכון של תל הירך הגדול שברום עצם הירך. שריר התאומים העליון מעוצבב על ידי שורש העצב המותני החמישי ועל ידי שורש העצב העצתי הראשון (L5, S1) דרך העצב לשריר הסותם הפנימי (Nervus musculi obturatorii interni).
שריר התאומים התחתון

שריר התאומים התחתון (TA: Musculus gemellus inferior) הוא אחד משרירי העכוז העמוקים. שרירי התאומים (העליון והתחתון) צמודים לשריר הסותם הפנימי ויחד איתו הם מסובבים את הירך לכיוון חיצוני כאשר הירך במנח פשיטה, מרחיקים את הירך כאשר היא במנח כיפוף ומייצבים את עצם הירך במרחשת במפרק הירך. שריר התאומים התחתון מתחיל את דרכו מגבששת השת של עצם השת. חלקו המרוחק נאחז בפן התיכון של תל הירך הגדול שברום עצם הירך. שריר התאומים התחתון מעוצבב על ידי שורש העצב המותני החמישי ועל ידי שורש העצב העצתי הראשון (L5, S1) דרך העצב לשריר הירך המרובע (Nervus musculi quadrati femoris).
שריר הירך המרובע

שריר הירך המרובע (TA: Musculus quadratus femoris) הוא אחד משרירי העכוז העמוקים. שריר הירך המרובע מסובב את הירך לכיוון חיצוני ומייצב את ראש הירך של עצם הירך במרחשת. תחילתו של שריר הירך המרובע בגבול הצידי של גבששת השת ("עצם הישיבה") של עצם השת. חלקו המרוחק של השריר נאחז בגבשושית המרובעת שבחלקה העליון של עצם הירך. שריר הירך המרובע מעוצבב על ידי שורש העצב המותני החמישי ועל ידי שורש העצב העצתי הראשון (L5, S1) דרך העצב לשריר הירך המרובע (Nervus musculi quadrati femoris). מדיה וקבצים בנושא שריר הירך המרובע בוויקישיתוף
לויתן

האם התכוונתם ל... בעלי חיים בזן ימי: לווייתנאים – סדרה של יונקים ימיים לווייתנים – קבוצה לא-טקסונומית של יונקים ימיים מהסדרה לווייתנאים, אשר מכילה את לווייתני המזיפות ואת לווייתני השיניים שאינם דולפינים לווייתן (סוג) – הסוג הגדול ביותר במשפחת לווייתני הענק שבתת-סדרת לווייתני המזיפות שבסדרת הלווייתנאים תרבות: לווייתן (מיתולוגיה) – מפלצת מים מיתולוגית, המתוארת בתנ"ך לווייתן (ספר) – ספרו של תומאס הובס העוסק בענייני פילוסופיה מדינית לווייתן (ז'וליאן גרין) – רומן מאת ז'וליאן גרין אשר יצא בשנת 1929 לוויתן (רומן מאת פול אוסטר) – רומן מאת פול אוסטר אשר יצא בשנת 1992 יצחק לויתן (ספר) – סיפור מאת קונסטנטין פאוסטובסקי לוויתן (אקונין) – ספר מאת בוריס אקונין לוויתן (מסה) – חיבור פילוסופי דתי של המשכיל שאול אשר לוויתן (תנועה אמנותית) – קבוצה אמנותית שקמה ב-1975 על ידי אברהם אופק, שמואל אקרמן ומיכאל גרובמן לוויתן (סרט, 2014) – סרט קולנוע רוסי משנת 2014, זוכה פרס גלובוס הזהב הלוויתן (סרט, 2022) – סרט דרמה פסיכולוגית אמריקאית חלל: לווייתן (קבוצת כוכבים) – קבוצת כוכבים לויתן (אסטרואיד) – אסטרואיד המהווה חלק מחגורת האסטרואידים במערכת השמש וקרוי על שם יצחק לויתן אחר: אח"י לויתן - שמן של שתי צוללות ישראליות: אח"י לויתן (צ-75) – צוללת מדגם T ששירתה בחיל הים עד 1973 אח"י לויתן (1999) – צוללת ממסדרת דולפין המשרתת בחיל הים מאז שנת 2000 לווייתן (שדה גז) – שדה גז בים התיכון, במים הכלכליים של ישראל אישים: אבי לויתן – סופר ישראלי דוד לויתן – משורר ישראלי דויד לוייתן – צייר ישראלי דייוויד לויתן (אנ') – סופר יהודי-אמריקאי דני לויתן – מתמטיקאי ישראלי, לשעבר רקטור אוניברסיטת תל אביב; בן-זוגה של תלמה לויתן יצחק לויתן – צייר רוסי נדב לויתן – במאי קולנוע, בעלה של חוה אלברשטיין ניסן לויתן – כלכלן ישראלי עמוס לויתן – משורר עברי תלמה לויתן – מתמטיקאית ישראלית; בת-זוגו של דני לויתן לויטן
מוזיאון היסטוריית המחשב

מוזיאון היסטורית המחשב (באנגלית: The Computer History Museum, בראשי תיבות: CHM) הוא מוזיאון המוקדש לשימור והצגת היסטוריית המחשוב והמחשב, והשפעתו על החיים. המוזיאון במאונטיין ויו שבקליפורניה, ארצות הברית. בשנת 1968 החל גורדון בל לחפש ולאסוף נושאים הקשורים למחשב, פעולות אלו קרמו עור וגידים לתערוכה הראשונה שהייתה בשנת 1975. התערוכה שהתפתחה לאיטה למוזיאון, נדדה במספר מקומות, עד שבשנת 2003 נפתח משכן המוזיאון הרשמי בבנין חדש במאונטיין ויו. המוזיאון הוא אחד הגדולים בעולם בתחומו ומצויים בו כ-90,000 חפצים הקשורים להיסטוריית המחשב, ובהם חפצים נדירים מתקופת ראשית פיתוח המחשב. שטח המוזיאון 2,300 מטרים מרובעים. מדיה וקבצים בנושא מוזיאון היסטוריית המחשב בוויקישיתוף אתר האינטרנט הרשמי של מוזיאון היסטוריית המחשב (באנגלית) מוזיאון היסטוריית המחשב, ברשת החברתית פייסבוק מוזיאון היסטוריית המחשב, ברשת החברתית אקס (טוויטר) מוזיאון היסטוריית המחשב, ברשת החברתית אינסטגרם מוזיאון היסטוריית המחשב, סרטונים בערוץ היוטיוב ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
And Your Bird Can Sing

"And Your Bird Can Sing" (בעברית: "והציפור שלך יכולה לשיר") הוא שיר של להקת הרוק הבריטית הביטלס. השיר יצא באלבומם Revolver משנת 1966, מלבד בארצות הברית ובקנדה, שם הופיע במקום זאת ב-Yesterday and Today. השיר נכתב בעיקר על ידי ג'ון לנון והקרדיט ניתן ללנון-מקרטני. ההקלטה כוללת מלודיה מורחבת של גיטרה כפולה, שנוגנה על ידי ג'ורג' האריסון ופול מקרטני, אשר צפתה את עיבודי הגיטרה ההרמוניים הנפוצים בלהקות רוק, רוק כבד והבי מטאל דרומיות. מאוחר יותר התייחס לנון בביטול לשיר "And Your Bird Can Sing", והתייחס אליו כאל "שיר שנכתב כלאחר יד... קופסה ריקה עם אריזה מהודרת". שם העבודה של השיר היה "You Don't Get Me". המילים האלכסוניות של השיר וכישלונו של לנון לחשוף את משמעותן עודדו כמה פרשנויות. תיאוריה פופולרית אחת היא שלנון פנה לפרנק סינטרה בתגובה למאמר הגיוגרפי על הזמר במגזין אסקווייר. אחר טוען שהשיר כוון למיק ג'אגר תוך התייחסות למריאן פיית'פול. הביטלס הקליטו לראשונה את השיר בסגנון הבירדס. גרסה מבוטלת זו שוחררה בשנת 1996 באוסף Anthology 2 וכוללת את הצליל של לנון ומקרטני צוחקים את דרכם דרך אוברדאב קולי ולא מסוגלים לשיר. גרסה זו של השיר נכללה (ללא האוברדוב הצוחק) בדיסק השני של מהדורת הסופר דלוקס של Revolver לשנת 2022. נכון לאפריל 2020, מונה ההשמעות של השיר ברשת הזרמת המדיה ספוטיפיי עומד על כ-20 מיליון. מידע על היצירה "And Your Bird Can Sing" באתר מיוזיק בריינז גרסאות נוספות ל"And Your Bird Can Sing" באתר SecondHandSongs David Sheff, All We Are Saying: The Last Major Interview with John Lennon and Yoko Ono, Macmillan 2010, p. 180 ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
גאו שינג'יאן

הרפובליקה העממית של סין זהו שם סיני; שם המשפחה הוא גאו. גאו שינג'יאן (Gao Xingjian;‏ נולד ב-4 בינואר 1940) הוא סופר, מחזאי, מבקר אמנות, מתרגם וצייר צרפתי ממוצא סיני, זוכה פרס נובל לספרות לשנת 2000 גאו שינג'יאן נולד בינואר 1940 בעיר גאנג'ואו במחוז ג'יאנגשי שבדרום מזרח סין. ילדותו עברה עליו בצל הפלישה היפנית לסין, אביו היה פקיד בנק ואימו שחקנית חובבת. האם הפיחה בבנה את אהבת האמנות, התיאטרון והשפה הצרפתית. את לימודיו היסודיים רכש באמצעות בתי הספר של הרפובליקה העממית, אך בבגרותו בחר גאו להתמחות דווקא בשפה הצרפתית, והוא סיים את לימודיו האקדמיים ב-1962 עם תואר בצרפתית מטעם המחלקה לשפות זרות, המהווה שלוחה חיצונית של אוניברסיטת בייג'ינג. גאו שולט בשפה הצרפתית, בכתיבה, בדיבור ובקריאה ברמת שפת אם. זמן קצר לאחר שסיים את לימודיו האקדמיים, החל לעבוד כמתרגם במחלקה לתרגום ספרות בינלאומית השייכת לשלטון הסיני. במהלך מהפכת התרבות נשלח כמו סופרים אחרים (כדוגמת אנצ'י מין) לחינוך מחדש. גאו נאלץ להשמיד כתבי יד מחשש שיסבכוהו עוד יותר עם השלטונות הסיניים. זמן קצר לאחר תום מהפכת התרבות, מצא ב-1979 דרך להתגבר על הדיכוי התרבותי בסין, והצליח להעביר חלק מכתבי היד שלו למדינות כמו צרפת ואיטליה. כתביו תורגמו ויצאו לאור במדינות הללו. בין השנים 1980 ל-1987 פרסם סיפורים קצרים פרי עטו במגזינים ספרותיים שונים בסין, ובנוסף גם ארבעה ספרים שעסקו באמנות וביקורת אמנות. באותן שנים החל לעלות גאו מחזות פרי עטו שהושפעו בסגנונם מברטולט ברכט ומסמואל בקט. גאו מתמחה בתיאטרון אבסורד ואוונגרד, המחזות הופקו והועלו על ידי התיאטרון לאמנות עממית של בייג'ינג. המחזות זכו להצלחה, אולם עוררו את זעמם של השלטונות וב-1986 נאסר לעלות מחזות של גאו שינג'יאן בסין. ב-1986 חלה גאו בסרטן הריאות ובמשך עשרה חודשים ערך מסע לאורך התוואי של נהר היאנגצה. במהלך מסע זה החל למעשה להתהוות במוחו סיפורו "הר הנשמה", שבזכותו הוענק לו פרס נובל לספרות לשנת 2000. בשנת 1987 עזב גאו את סין והגיע לפריז כפליט פולטי. ב-1989 בעקבות הטבח בכיכר השלום השמיימית, כמו הסופר הסיני הא ג'ין ואינטלקטואלים סינים אחרים, פרש הסופר כמחאה מהמפלגה הקומוניסטית הסינית. מחזותיו של הסופר הועלו במספר תיאטראות באירופה; ובשוודיה הועלו מחזות פרי עטו של גאו שינג'יאן בשם: הנמלטים וגשמי קיץ בפקין בתיאטרון המלכותי הדרמטי של סטוקהולם. בנוסף, ידוע גאו גם כצייר, ולפחות שלושים תערוכות בינלאומיות הוקדשו לציוריו. גאו שינג'יאן, באתר פרס נובל (באנגלית) ראיון וכתבה על הסופר ויצירתו (באנגלית) גאו שינג'יאן, באתר אנציקלופדיה בריטניקה (באנגלית) גאו שינג'יאן, ברשת החברתית Goodreads זוכה פרס נובל לספרות לשנת 2000 Tiananmen Square protests of 1989
פרס או תאנט לשלום

פרס או תאנט לשלום הוא פרס המוענק מאז שנת 1982 לזכרו של או תאנט לאנשים אשר במאמציהם תרמו להבנה תרבותית בין עמים. הפרס נוסד על ידי פעיל המדיטציה ההודי סרי צ'ימנוי. בין זוכי הפרס נמנים: איברהים גמברי, 2007 ביל פרל, 2007 קורט ולדהיים, 2004 סוואמי סטצ'ידננדה, 2002 דאו איי איי תאנט, 2002, בתו של או תאנט ראווי שנקר, 2002 האפיפיור יוחנן פאולוס השני, 1998 דאדא ואווסני, 1998 דלאי לאמה, 1997 נלסון מנדלה, 1996 רוברט מוגאבה, 1996 מוריס סטרונג, 1996 דזמונד טוטו, 1995 האם תרזה, 1994 ג'יימס פ. גראנט, 1994 מיכאיל גורבצ'וב, 1994 חוויאר פרז דה קוויאר, 1986 אינדירה גנדי, 1982 או נו, ברברה וורד, Sura's Year Book 2006 (English) Encyclopedia of violence, peace & conflict, page 800 The U Thant Peace Award, srichinmoy web site Dada J.P. Vaswani: His Life And Teachings, page 299
זלמן ינובסקי

זלמן (זאל) ינובסקי (באנגלית: Zalman "Zal" Yanovsky; ‏19 בדצמבר 1944 – 13 בדצמבר 2002) היה זמר רוק יהודי-קנדי. ינובסקי נולד בטורונטו שבקנדה, בנו של הקריקטוריסט אברום ינובסקי. לתקופה קצרה התגורר בקיבוץ דגניה ב' בישראל, שם התארח אצל משפחת דודו זלמן ינאי, ולאחר מכן שב לקנדה. בעת שהותו בישראל התפרנס לעיתים כנגן רחוב. ניגן בגיטרה ושר בלהקת הכפיות המאוהבות (Lovin' Spoonful), שהקים בשנת 1964 עם ג'ון סבסטיאן. הוציא אלבום בשם Alive and Well In Argentina שיצא בשתי גרסאות שונות, ב-1968 וב-1971. היה נשוי לשחקנית ג'קי בורוז, ממנה נולדה לו בתו. לאחר סיום הקריירה המוזיקלית שלו הפך למסעדן. נפטר ב-2002 בקינגסטון, קנדה. 1968 - Alive and Well In Argentina 1971 - Alive and Well In Argentina מדיה וקבצים בנושא זלמן ינובסקי בוויקישיתוף זלמן ינובסקי, במסד הנתונים הקולנועיים IMDb (באנגלית) זלמן ינובסקי, באתר MusicBrainz (באנגלית) זלמן ינובסקי, באתר Discogs (באנגלית) זלמן ינובסקי, באתר SecondHandSongs זלמן ינובסקי, באתר "Find a Grave" (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
אברום ינובסקי

אברהם (אברום) ינובסקי (באנגלית: Avrom Yanovsky;‏ 1911 – 1979) היה קריקטוריסט יהודי-קנדי. הקריקטורות שלו הופיעו החל משנות השלושים המוקדמות והודפסו בעיתון Canadian Tribune. בנו היה המוזיקאי זלמן ינובסקי. ינובסקי נולד בקריבי ריה באימפריה הרוסית (כיום אוקראינה), ומשפחתו היגרה לקנדה כאשר היה בן שנתיים. תחילת התגוררו בויניפג, שם למד בתיכון ובבית ספר לאמנויות, ולאחר מכן עבר לטורונטו, אונטריו. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ג'ו מקלדרי

ג'וסף "ג'ו" מַקֵלְדֵרִי (באנגלית: Joseph "Joe" McElderry, נולד ב־16 ביוני 1991), הוא זמר בריטי, זוכה תוכנית אקס פקטור לשנת 2009. מקלדרי, בן יחיד להוריו, נולד בעיירה "דרום שילדס" בסמוך לנהר טיין בצפון-מזרח אנגליה. הוא סיים תואר ראשון באומנויות הבמה ב"ניו קסטל קולג'". מקלדרי התחרה בעונה השישית של תחרות השירה הטלוויזיונית "אקס פקטור" הבריטית בשנת 2009. מהאודישן הראשון שביצע הצטיין באיכות שירתו ובהופעתו, ובגמר שנערך ב-12 בדצמבר 2012 זכה בתחרות כשלמקום השני הגיע הזמר אולי מארס.. שנה לאחר מכן השתתף בתחרות השירה הטלוויזיונית "Popstar to Operastar" והגיע למקום השני אף כזמר אופרה. הסינגל הראשון שהוציא, לאחר זכייתו ב"אקס פקטור", היה גרסת כיסוי לשיר The climb‏. השיר הגיע למקום הראשון במצעד הפזמונים הבריטי והאירי. בהמשך הוציא מקלדרי שלושה אלבומים. אלבומו השני, "קלאסיק", שפורסם באוגוסט 2011, הגיע למעמד של אלבום זהב עשרה ימים לאחר תחילת הפצתו. מקלדרי יצא מהארון באופן פומבי בריאיון עיתונאי, מיד לאחר זכייתו בתוכנית "אקס פקטור". לדבריו, רכילות ברשתות חברתיות מקוונות אודות זהותו המינית חייבה אותו להגיב, משום שהיעדר תגובה היא למעשה הכחשת זהותו. מאז הוא מתראיין לגבי הנושא בפתיחות, מופיע באירועי גאווה שונים בבריטניה, ונחשב כמודל לחיקוי בבריטניה בתחום הלהט"ב. מדיה וקבצים בנושא ג'ו מקלדרי בוויקישיתוף אתר האינטרנט הרשמי של ג'ו מקלדרי (באנגלית) ג'ו מקלדרי, ברשת החברתית פייסבוק ג'ו מקלדרי, ברשת החברתית אקס (טוויטר) ג'ו מקלדרי, סרטונים בערוץ היוטיוב ג'ו מקלדרי, במסד הנתונים הקולנועיים IMDb (באנגלית) ג'ו מקלדרי, באתר אפל מיוזיק (באנגלית) ג'ו מקלדרי, באתר ספוטיפיי ג'ו מקלדרי, באתר MusicBrainz (באנגלית) ג'ו מקלדרי, באתר Yandex.Music (ברוסית) ג'ו מקלדרי, באתר Discogs (באנגלית) ג'ו מקלדרי, באתר Songkick (באנגלית) ג'ו מקלדרי, באתר SecondHandSongs ג'ו מקלדרי, באתר בילבורד (באנגלית) הופעתו הראשונה של מקלדרי בתוכנית אקס-פקטור, מתוך הערוץ הרשמי של התוכנית אקס פקטור ביוטיוב ראו להלן פירוט בוויקיפדיה באנגלית ‏Classic בוויקיפדיה באנגלית Joe McElderry: Gossip on Twitter made me decide to come out The sun X Factor winner Joe McElderry to launch album at G-A-Y:entertainment.stv.tv
ג'יימס מקברייד

ג'יימס מקברייד (באנגלית: James McBride; נולד ב-11 בספטמבר 1957) הוא סופר, עיתונאי ומוזיקאי אמריקאי-יהודי, זוכה פרס הספר הלאומי על ספרו "ציפור אלוהים שבשמים" משנת 2013. מקברייד גדל בשכונת עוני בברוקלין, ניו יורק. אביו של מקברייד היה כומר אפרו-אמריקאי בשם אנדרו מקברייד ומת מסרטן ריאות בגיל 45 בטרם נולד ג'יימס. אמו (נולדה בשם רוחל זילסקה מאוחר יותר שינתה שמה לרחל דבורה שילסקי מאוחר יותר שינתה לרות מקברייד ג'ורדן, אפריל 1921 - ינואר 2010) הייתה יהודיה שמוצא משפחתה בפולין. ג'יימס היה הצעיר שבילדי רות מנישואיה הראשונים לכומר אנדרו, והילד השמיני מבין 12 ילדיה. "אני גאה בהיסטוריה היהודית שלי" הוא מספר "מבחינה טכנית אני מניח שאפשר לומר שאני יהודי מאחר שאימי יהודייה... אך היא התנצרה כך שכעת השאלה היא בידי תאולוגים... אני פשוט קם בבוקר ושמח שאני חי". ספרו "צבע המים" עוסק בהיסטוריה המשפחתית שלו ושל אמו. מקברייד בוגר לימודי תואר ראשון בהלחנה מקולג' אוברליין משנת 1979 ותואר שני בעיתונאות מאוניברסיטת קולומביה. מקברייד מתגורר בניו יורק ובפנסילבניה, נשוי ואב לשלושה ילדים. בשנת 2024, מקברייד נכלל ברשימת טיים 100 כהוקרה על תרומתו יוצאת הדופן לספרות. בתור עיתונאי, עסק בכתיבה למספר רב של עיתונים וכתבי-עת פופולרים, בהם "הבוסטון גלוב", "וושינגטון פוסט", כתב העת "פיפל", "רולינג סטון", "שיקגו טריביון" ועוד. ספרו הידוע ביותר הוא האוטוביוגרפיה "צבע המים" שיצא לאור בשנת 1996 ומתאר את חייו במשפחה גדולה, אפרו-אמריקנית וענייה המונהגת על ידי אמא לבנה דתייה אדוקה המחנכת על ברכי הנצרות. הספר מתאר את חייה של אמו כבת לרב דרשן ואת תהליך המרתה את דתה לנצרות בזמן נישואיה הראשונים. "חשבתי שזה יתקבל גם בקהילה השחורה אבל זה נמכר הרבה יותר טוב בקהילה היהודית הלבנה" מספר ג'יימס על הספר "רוב הקוראות שלי הן נשים יהודיות לבנות בגיל העמידה". ספר זיכרונות זה נמצא היה למעלה משנתיים ברשימות רבי המכר של הניו יורק טיימס וכיום הוא חלק מתוכנית הלימודים בתיכונים ובאוניברסיטאות ברחבי ארצות הברית. על הספר זכה בפרס אניספילד-וולף בשנת 1997. בשנת 2002 פרסם את רומן המלחמה "נס בסנטה אנה" הסוקר את קורותיהם של ארבעה חיילים אמריקאים-אפריקאים באיטליה מאמצע 1944 עד אפריל 1945. הספר עובד לסרט קולנוע בבימויו של ספייק לי ויצא לאקרנים בשנת 2008. בשנת 2008, פרסם מקברייד את הרומן "שיר שעוד יושר" המבוסס על אירועים אמיתיים שהתרחשו במלחמת האזרחים האמריקנית. בשנת 2013 פרסם את הנובלה הקומית "ציפור אלוהים שבשמים", יצירה שמספרת על חיו של מתנגד העבדות הידוע לשמצה ג'ון בראון. הוא זכה בפרס הספר הלאומי האמריקאי לשנת 2013. מקברייד הוא נגן סקסופון, הטנור של להקת "שאריות רוק בוטום", וחיבר שירים עבור אניטה בייקר, גרובר וושינגטון ג'וניור, פורה פה וגארי ברטון. כמו כן, קיבל מספר פרסים ואותות הוקרה על פעילותו המוזיקלית. מדיה וקבצים בנושא ג'יימס מקברייד בוויקישיתוף אתר האינטרנט הרשמי של ג'יימס מקברייד (באנגלית) ג'יימס מקברייד, ברשת החברתית Goodreads ג'יימס מקברייד, במסד הנתונים הקולנועיים IMDb (באנגלית) ג'יימס מקברייד, באתר AllMovie (באנגלית) ג'יימס מקברייד, במסד הנתונים הקולנועיים KinoPoisk (ברוסית) רונן טל, עיוור צבעים, באתר ynet, 15 ביולי 2016 ג'יימס מקברייד (1957-), דף שער בספרייה הלאומית אית'ן הוק, James McBride: The 100 Most Influential People of 2024, TIME, ‏2024-04-17 (באנגלית)
המרכז הפנורמי בים המלח

המרכז הפנורמי בים המלח (אנגלית Dead Sea Panoramic Complex) הוא מרכז תיירותי השוכן על רכס זארא בהרי מואב שבירדן, במרחק של כשני קילומטרים צפונית-מזרחית למקום שפכו של ואדי זרקא-מעין אל ים המלח. המרכז ממוקם על שפת המצוק בגובה של 75 עד 100 מטרים מעל פני הים, ובו שתי מרפסות תצפית המחוברות זו לזו בטיילת: האחת בצידו המערבי של המרכז צופה אל עבר ים המלח שחופו מרוחק ממנה כקילומטר אחד בלבד, מגובה של כ-500 מטרים; והאחרת בצידו הדרומי, צופה לעבר ואדי זרקא-מעין. המרכז נפתח בשנת 2005 והוא מנוהל על ידי החברה הירדנית המלכותית לשמירת הטבע (The Royal Society for the Conservation of Nature). בד בבד עם הקמתו של המרכז, נסלל כביש חדש המקשר אותו אל מידבא ואל מעיינות חממאת מעין שבואדי זרקא-מעין מדרום וממזרח, ואל חוף הים במערב. מאז שנת 2011 פועל המרכז על אנרגיה סולרית. במרכז פועל מוזיאון העוסק באספקטים הגאולוגיים, האקולוגיים, הארכאולוגיים וההיסטוריים של ים המלח, וכן בעתידו. עוד שוכנים באתר מסעדה, אולם כינוסים, חנות ואמפיתיאטרון פתוח. המרכז הפנורמי בים המלח, ברשת החברתית פייסבוק הדף הרשמי באתר החברה הירדנית המלכותית לשמירת הטבע אודות המרכז ותמונות פנורמיות אודות המרכז ותמונות Dead Sea Panorama Complex switches to solar power
ענתבי

ענתבי (גם ענתיבי, ענתאבי) הוא שם משפחה יהודי בקרב יהודי העיר חלב שבסוריה ממוצא מוסתערבי. מקור השם בעיירה עין-טב (כיום גזיאנטפ בטורקיה). בקרב בני המשפחה רבנים, פייטנים ועסקנים. האם התכוונתם ל... אברהם ענתיבי – רבהּ הראשי של חלב במאה ה-19 אברהם אלברט ענתבי – מנהיג והעסקן ביישוב היהודי בארץ ישראל בתחילת המאה ה-20, איש יק"א וכי"ח יגאל אנטבי – כדורגלן ישראלי ידין ענתבי – בנקאי ישראלי יהודה ענתבי – מחנך ואיש ציבור עברי ביישוב יעקב ענתבי – רבהּ הראשי של דמשק בעת עלילת דמשק רפאל ענתבי – פייטן (יחיד רם לעולם, אתה אל כביר, מעוזי אז כלה קץ, עזרני אל חי) אנטבה
רוח (פירושונים)

האם התכוונתם ל... רוח – תנועה של חלקיקי אוויר רבים יחד בכיוון מסוים רוחניות – רוח במובן מישור קיום לא גשמי רוח השמש – שטף של חלקיקים טעונים הנפלט מן העטרה של השמש לכיוון החוצה מן השמש רוח רפאים – כינוי להופעתם העל-טבעית של מתים רוח האדם – במשמעות דומה לנפש או נשמה רו"ח – קיצור של רואה חשבון, מי שהוסמך על פי חוק לעסוק במקצוע ראיית החשבון אישים: דניאלה רוח – שחקנית אמריקאית-פורטוגלית יהודיה הילה רוח – זמרת ישראלית משה רוח – רופא ישראלי רוחות רווח
אריק נייט

אריק נייט (אנגלית: Eric Knight‏; 10 באפריל 1897 - 15 בינואר 1943) היה סופר אמריקאי-בריטי, אשר נודע בעיקר בזכות יצירתו הבדיונית "לאסי חוזרת הביתה". אריק מובריי נייט נולד ביורקשייר, אנגליה, והיה השלישי מבין ארבעה בנים שנולדו לפרדריק הריסון ולמריון הילדה. אביו היה יהלומן עשיר, שכאשר אריק היה בן שנתיים, נהרג במלחמת הבורים. אמו עברה לסנט פטרסבורג, רוסיה, בעקבות מותו של בעלה כדי לעבוד כאומנת של המשפחה הקיסרית. היא התגוררה מאוחר יותר באמריקה. גם ספרו This Above All עובד לסרט בשנת 1942 (אנ') שזכה בפרס אוסקר על הבימוי והיה מועמד לפרס אוסקר על הצילום, העריכה והפסקול. לנייט הייתה קריירה מגוונת, הוא שירת בצבא הקנדי במלחמת העולם הראשונה, ושימש כתב ותסריטאי במלחמת העולם השנייה בדרגת מייג'ור. ב-15 בינואר 1943 התרסק מטוס Douglas C-54 Skymaster בו טס מעל גואינה ההולנדית (כיום סורינם), אריק נייט נהרג בהתרסקות. באותה שנה הופקה הגרסה הקולנועית הראשונה לספר - "לאסי שובי הביתה" בהשתתפות רודי מקדואל ואליזבת טיילור. הביוגרפיה של אריק נייט (באנגלית) אריק נייט, באתר "Find a Grave" (באנגלית) אריק ניט (1897-1943), דף שער בספרייה הלאומית אריק נייט, במסד הנתונים הקולנועיים IMDb (באנגלית) ערך זה הוא קצרמר בנושא סופרים. אתם מוזמנים לתרום לוויקיפדיה ולהרחיב אותו.
זירקון

זירקון הוא מינרל נזוסיליקטי (סיליקטים במבנה בצורת איים), שנוסחתו ZrSiO4, וצבעו משתנה משקוף לצהוב-זהוב, אדום, חום או ירוק בדרך כלל זירקון שקוף מהווה תחליף ליהלומים. מקור שמו של המינרל מפרסית (זארגוּן زرگون) ופירושו "זהוב". היסוד הפניום נמצא לעיתים קרובות בזירקון בריכוז של 1%-4%. לגבישי זירקון צורת גביש קובייתי פשוט ודרגת קשיות 7.5 בסולם מוס. לעיתים מצויים גבישי זירקון כהים שהם פלואורסצנטיים ורדיואקטיביים בשל נוכחותם של יסודות קורט. זירקון הוא מינרל יוצא דופן. הוא נפוץ מאוד בקרום כדור הארץ ונמצא בסלעי יסוד, בסלעים מותמרים ובסלעי משקע. גבישי זירקון גדולים נדירים מאוד. הגודל הממוצע של גבישי זירקון בסלעי גרניט הוא 100–300 מיקרומטר, אך הם יכולים לגדול לגודל של כמה סנטימטרים, במיוחד בפגמטיט (סלע יסוד, בעיקר גרניט, שהתקרר לאט ואפשר היווצרות גבישים גדולים בתוכו). זירקון הפך לחומר חשוב מאד בתיארוך רדיומטרי של סלעים. מאחר שהוא מכיל אורניום ותוריום (מעשרה חלקיקים למיליון עד ל-5% מהמשקל), ניתן להשתמש בו בטכניקות תיארוך. מכיוון שזירקון יכול לשרוד תהליכים גאולוגיים כמו בלייה והתמרה משתמשים בו בתור אינדיקטור. המינרל העתיק ביותר שנמצא היה זירקון בגיל 4.404 מיליארד שנים. גבישים אלו הם לא רק העתיקים ביותר על כדור הארץ, יש להם תכונה מעניינת נוספת - ריכוז איזוטופ חמצן שבהם מראה שבאותו זמן (לפני 4 מיליארד שנים) כבר היו מים על פני השטח בכדור הארץ. נתון זה התפרסם בכמה ירחונים מדעיים אבל הוא עדיין שנוי במחלוקת. זירקון נכרה בצורה מסחרית כמקור למתכת זירקוניום (בצורת תחמוצת ZrO). כורי היתוך של ZrO משמשים להתכת פלוטוניום בטמפרטורות העולות על 1755 מעלות צלזיוס. זירקוניום מתכתי משמש בכורים גרעיניים בתור בולע נייטרונים. זירקון נכרה בכל העולם, בין השאר במדינות: רוסיה (בשרשרת הרי אורל), איטליה, נורווגיה, סרי לנקה, הודו, תאילנד, מדגסקר, קנדה וארצות הברית (במיין, מסצ'וסטס ועוד). זירקון הוא חבר בקבוצה של מינרלים בעלי מבנה דומה הקרויה על שמו קבוצת הזירקון הקבוצה מכילה את המינרלים: הפנון - HfSiO4 זירקון - ZrSiO4 קופיניט - U(SiO4)1-x(OH)4x תורוגומיט - Th(SiO4)1-x(OH)4x תוריט - ThSiO4 זירקון באתר Webmineral זירקון, באתר אנציקלופדיה בריטניקה (באנגלית) Crystal is 'oldest scrap of Earth crust' יוגב ישראלי, נחשפה העדות המוקדמת למים מתוקים בכדור הארץ, באתר ynet, 16 ביוני 2024 Hamed Gamaleldien, Li-Guang Wu, Hugo K. H. Olierook, Christopher L. Kirkland, Uwe Kirscher, Zheng-Xiang Li, Tim E. Johnson, Sean Makin, Qiu-Li Li, Qiang Jiang, Simon A. Wilde, Xian-Hua Li, Onset of the Earth’s hydrological cycle four billion years ago or earlier, Nature Geoscience 17, 2024-06, עמ' 560–565 doi: 10.1038/s41561-024-01450-0
יום מול

יום המוֹל הוא יום חג לא רשמי הנחגג מדי שנה לכבוד המול. תאריך החג הוא 23 באוקטובר בין 6:02 בבוקר לבין 6:02 בערב. המול הוגדר בשל צורך להמציא יחידת מידה המגדירה מספר גדול של חלקיקים. זאת בשל חוסר הנוחות בחישובים סטויכיומטריים בכימיה ובפיזיקה, אשר הצריכו שימוש במספרים עצומים. היות שבתגובה כימית אטומים מגיבים עם אטומים אחרים, ללא קשר למסתם ולגודלם, נוח יותר להשתמש ביחידה המתייחסת למספר החלקיקים. מספר אבוגדרו 6.02 × 10 23 {\displaystyle 6.02\times \,10^{23}} הוא מספר החלקיקים (אטומים, מולקולות, או יחידות נוסחה) הנמצאים במול חומר נתון. מול, או מספר אבוגדרו, הוא מספר החלקיקים ב-12 גרם של פחמן 12. מדענים נעזרים במספר זה כדי לחשב את מספר החלקיקים המצויים בכמות חומר. החג נהגה בתחילת שנות השמונים על ידי מורת בית ספר תיכון בארצות הברית שהציעה דרך להגברת ההתעניינות במקצוע הכימיה. ב-1991 נוסדה בארצות הברית קרן לאומית ליום המול. בהשראת מספר אבוגדרו, החג נחגג ב-23 באוקטובר בין 6:02 בבוקר לבין 6:02 בערב. החג נחגג במדינות רבות בעולם בקרב תלמידי כימיה. בשנים האחרונות נחגג יום המול גם בישראל במגמות כימיה בתיכונים ומצוין על ידי ניסויים כימיים שונים. יום פאי יום המול באתר מו"ט-נט קרן יום המול (באנגלית) Week 43 - Oct 22-28 - This Week in Chemical History, web.archive.org, ‏2011-07-24